《冬日寓宝惠教寺》
宋代·范端臣

观书倦棐几，理策开逢门。
萦纡竹溪步，迤逦僧家园。
云容酿密雪，烟景收残暾。
人语野桥店，鸟鸣桑柘村。
山深古殿閟，涧曲回流喧。
松桂不改色，梅蕊亦已繁。
久厌城市卑，愈觉山林尊。
归途偶成咏，所乐非所言。

作者简介：范端臣 （1116-1178）字元卿，号蒙斋，兰溪香溪（今浙江兰溪）人。自幼从叔父范浚学，千言成诵，过目不忘。诗书易理，备研其精；正草隶篆，皆造于妙，为范浚高第弟子。著有《蒙斋集》，包括诗集3 卷，文集20 卷行世。